ایسراییل-ده یاشایان آذربایجان‌لی‌لار آذربایجانا دستک آکسیاسی کئچیریبلر.
تخ تیکوا  شهر مرکزینده توپ‌لانان چوخ سایدا آذربایجان منشه‌لی یهودیلرین ایشتیراک ائتدیگی آکسیادا ائرمنیستانین تؤرتدیگی هوجوم‌لار نتیجه سینده حیاتینی ایتیرن آزربایجان‌لی عسگرلر و سیویل لرین عزیز خاطره بیر دقیقه‌لیک سکوتلا یاد ائدیلیبلر.
آذربایجان، تورکیه و ایسرایل بایراق‌لارینی داشییان آکسیاچی‌لار "قاراباغ بیزیم‌دیر، بیزیم قالاجاق"، "شهیدلر اؤلمز وطن بؤلونمز" کیمی شعارلار سسلندیریبلر. آکسیاچی‌لار همچنین "آذربایجان بایراغینی قاراباغا آساجاغیق"، "قاراباغ آذربایجانیندیر" و "ائرمنیستانین هوجوم‌لارینی دایاندیرین" یازیلی پلاکات‌لار داشیییب‌لار.
ایسراییل-ده یاشایان آذربایجان‌لی مسلمان‌لارین دا دستک وئردیگی آکسیادا ائرمنیستانین آذربایجان‌داکی سیویل یاشاییش منطقه لرینه تشکیل ائتدیگی هوجوم‌لار زامانی چکیلمیش شکیللر ده یئر آلیب.
ایسراییل-ین چوخ سایدا شهرینده یوز مینه‌دک آذربایجان منشه‌لی یهودی یاشاییر. معلوماتا اساسن، بو یهودیلرین اکثریتی سووئت اتفاقی داغیلدیق‌دان سونرا ایسرایله کؤچ ائدیب. آذربایجاندا یاشایان یهودیلرین عمومی سایی اون میندک‌دیر.
